Մի քիչ դժվար է հավատալ, որ մեր հանրապետությունում գոյություն ունի Դահուկասպորտի ֆեդերացիա, և այդ կառույցի ղեկավար լինելն էլ համարվում է շատ պատվաբեր զբաղմունք: Բայց դա այդպես է, և հիմա տեղեկանում ենք, որ հիշյալ ֆեդերացիայի նախագահի պաշտոնում Արմեն Երիցյանին այսուհետ կփոխարինի Ծաղկաձորի քաղաքապետ Արթուր Հարությունյանը: Ասվում է նաև, որ Արտակարգ իրավիճակների նախարար Արմեն Երիցյանն ինքն է հրաժարական տվել ֆեդերացիայի նախագահի պաշտոնից, իսկ հրաժեշտն էլ շատ հուզիչ է եղել, որովհետև դահուկասպորտում ունեցած մեծ ներդրումների համար հանձնաժողովի անդամները նրան ընտրել են ֆեդերացիայի պատվավոր նախագահ: